**Δημοτικό Σχολείο Γερακαρούς Σχ. έτος: 2021-2022**

**ΑΝΑΚΟΙΝΩΣΗ**

Αγαπητοί γονείς, κηδεμόνες

σας ενημερώνουμε ότι το πρόγραμμα του Σχολείου για τις ημέρες, Τετάρτη 27  και Πέμπτη 28 Οκτωβρίου 2021 θα είναι το παρακάτω:

Την **Τετάρτη, 27 Οκτωβρίου 2021**, θα πραγματοποιηθούν οι Εκδηλώσεις για την επέτειο της Εθνικής Εορτής της 28ης Οκτωβρίου εντός του κάθε τμήματος. Οι μαθητές και οι μαθήτριες θα προσέλθουν στο σχολείο στις (8:00 - 8:15) και θα αποχωρήσουν στις 10:00.

Το δρομολόγιο του λεωφορείου θα πραγματοποιηθεί (8:00-10:00).

Το **Ολοήμερο Πρόγραμμα** δεν θα λειτουργήσει.

**Επετειακές Εκδηλώσεις, 28ης Οκτωβρίου 1940**

**Πέμπτη 28 Οκτωβρίου 2021**

Σύμφωνα με τις ισχύουσες υγειονομικές διατάξεις για τον περιορισμό του *κορωνοιού*, όπως αυτές ισχύουν για όλες τις σχολικές μονάδες, η εκπροσώπηση της σχολικής μονάδας κατά τη Δοξολογία, Επιμνημόσυνη Δέηση, Κατάθεση Στεφάνων θα γίνει:

Σύμφωνα με το αρ. πρωτ.55124-20-10-2021 «Πρόγραμμα Επετειακών Εκδηλώσεων» του Δήμου Λαγκαδά, το Δημοτικό Σχολείο Γερακαρούς θα εκπροσωπήσει αντιπροσωπεία αποτελούμενη από τη σημαιοφόρο και τους παραστάτες, συνοδεία εκπαιδευτικών του σχολείου.

* Δοξολογία του Ιερού Ναού του Κοίμησης της Θεοτόκου στην Γερακαρού
* Επιμνημόσυνη Δέηση
* Κατάθεση στεφάνου

Το Δημοτικό Σχολείο Γερακαρούς θα εκπροσωπήσει τριμελής αντιπροσωπεία αποτελούμενη από το σημαιοφόρο και δύο παραστάτες, συνοδεία εκπαιδευτικών του σχολείου.

* Δοξολογία του Ιερού Ναού της Γέννησης της Θεοτόκου στο Βασιλούδι
* Επιμνημόσυνη Δέηση
* Κατάθεση στεφάνου

Η συγκέντρωση των αντιπροσωπειών που θα εκπροσωπήσουν το σχολείο στις Εκκλησίες της Κοινότητας Γερακαρούς και της Κοινότητας Βασιλουδίου θα βρίσκονται στο Δημοτικό Σχολείο Γερακαρούς και στο Νηπιαγωγείο Βασιλουδίου αντίστοιχα στις 9:00 πμ.

Στη μαθητική παρέλαση που θα ακολουθήσει θα συμμετέχουν όλοι οι μαθητές και μαθήτριες του σχολείου

* Η συγκέντρωση των μαθητών/τριών στην Κοινότητα Γερακαρούς θα γίνει στο χώρο του σχολείου στις 10:00 πμ. Εκεί θα τους περιμένουν ο υπεύθυνοι εκπαιδευτικοί.
* Η συγκέντρωση των μαθητών/τριών στην Κοινότητα Βασιλουδίου θα γίνει έξω από την εκκλησία στις 10:00 πμ. Εκεί θα τους περιμένουν οι υπεύθυνοι εκπαιδευτικοί.
* Μετά το τέλος της παρέλασης οι γονείς/κηδεμόνες θα  παραλάβουν τα παιδιά τους, αφού πρώτα ενημερώσουν τους υπεύθυνους εκπαιδευτικούς που συνοδεύουν τους μαθητές/τριες στην παρέλαση. Ενώ οι μαθητές της Κοινότητας Βασιλουδίου και Αρδαμερίου θα αποχωρήσουν με το λεωφορείο.

Αναφορικά με τα μέτρα προστασίας που θα πρέπει να τηρηθούν στις παρελάσεις για τον εορτασμό της Εθνικής Επετείου της 28ης Οκτωβρίου, σύμφωνα με τα υγειονομικά πρωτόκολλα το Υπουργείο Υγείας διευκρινίζει ότι η χρήση μάσκας είναι υποχρεωτική και σε εξωτερικούς χώρους, όπου υπάρχει συνάθροιση και συνωστισμός. Επομένως, **την ώρα της παρέλασης, η χρήση μάσκας δεν θα είναι υποχρεωτική για τους παρελαύνοντες**, αφού θα είναι στοιχισμένοι, ωστόσο, **όσοι παρελάσουν θα πρέπει πριν και μετά την παρέλαση, εφόσον είναι συνωστισμένοι και όχι σε στοίχιση να φορούν τις μάσκες τους**.

 **Ο Σύλλογος Διδασκόντων του Σχολείου**